CELEX: 62018CN0536
Language: hu
Date: 2018-08-16 00:00:00
Title: C-536/18. sz. ügy: A Bundesverwaltungsgericht (Németország) által 2018. augusztus 16-án benyújtott előzetes döntéshozatal iránti kérelem – XW kontra Landesamt für Verbraucherschutz

26.11.2018   
            
            
               HU
            
            
               Az Európai Unió Hivatalos Lapja
            
            
               C 427/11
            
         
      A Bundesverwaltungsgericht (Németország) által 2018. augusztus 16-án benyújtott előzetes döntéshozatal iránti kérelem – XW kontra Landesamt für Verbraucherschutz
      (C-536/18. sz. ügy)
      (2018/C 427/15)
      Az eljárás nyelve: német
      
         A kérdést előterjesztő bíróság
      
      Bundesverwaltungsgericht
      
         Az alapeljárás felei
      
      
         Felperes: XW
      
         Alperes: Landesamt für Verbraucherschutz
      
         Az előzetes döntéshozatalra előterjesztett kérdések
      
      Figyelembe lehet-e venni a 882/2004/EK rendelet (1) VI. mellékletével összefüggésben értelmezett 27. cikkének (2) és (4) bekezdése szerint beszedett díjak esetében annak a személyzetnek a fizetésével kapcsolatos költségelemeket, amelynek feladatát az elvégzett hatósági ellenőrzésekkel kapcsolatos közigazgatási eljárás lefolytatása és a díjbeszedés képezi?
      
         (1)  A takarmány és élelmiszerjog, valamint az állat egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendelet (HL L 165., 1. o.; magyar nyelvű különkiadás 3. fejezet, 45. kötet, 200. o.)